જામનગર તાલુકાના મેઘપરમાં રહેતા એક પરિવારની સગીર વયની પુત્રીનું વર્ષ ૨૦૧૫માં મૂળ પંજાબના અમૃતસર જિલ્લાના વતની અને હાલમાં મેઘપર પાસે જ વસવાટ કરતા કિરણદીપસિંગ પુરણસિંગ નામના શખ્સે અપહરણ કરી લીધાની જે તે વખતે પોલીસમાં ફરિયાદ થઈ હતી. પોલીસે હાથ ધરેલી તપાસમાં આ શખ્સે તે સગીરા પર દુષ્કર્મ ગુજાર્યાની વિગતો બહાર આવતા પોલીસે આઈપીસી ૩૬૩, ૩૭૬ (ર), ૩૪, ૩૬૬, પોક્સો એક્ટની કલમ હેઠળ ગુન્હો નોંધી સહઆરોપી કેવલસિંગ બલબીરસિંગ, પરમજીતસિંગ સુખવિન્દરસિંગની શોધખોળ શરૃ કરી હતી.